22 गांव के 10 हजार लोग पहुंचे, मांदल की थाप पर खूब थिरके आदिवासी
अंजड़ में दोपहर तक सुनसान रहा मेला मैदान, जुलवानिया में नहीं लगे झूले
भास्कर संवाददाता | निवाली/बलवाड़ी
जिले का पहला भोंगर्या हाट सोमवार से शुरू हुआ है। नगर में लगे भोंगर्या हाट में आसपास के 22 गांवों से 10 हजार से ज्यादा लोग मेला घूमने पहुंचे। सुबह से ही मांदल ग्रुपों का भोंगर्या हाट में पहुंचना शुरू हो गया था। मेले में 10 मांदल दल शामिल हुए। आदिवासी युवाओं में भोंगर्या हाट को लेकर काफी उत्साह दिखा। कुर्राट भरते हुए एक जैसी वेशभूषा में युवा मेले में पहुंचे। आदिवासी युवतियों में भी मेले को लेकर काफी उत्साह दिखा। मेले में लगे 15 झूलों पर युवाओं ने झूलकर आनंद लिया। साथ ही ढ़ोल-नगाड़ो की धुन पर युवा जमकर थिरके। मेले में एक दर्जन पुलिस बल ने दो कैमरों से निगरानी रखी, ताकि किसी प्रकार के विवाद को रिकार्ड किया जा सके।
पहले भोंगर्या हाट में जमकर उत्साह दिखा। लोग सुबह से ही भोंगर्या हाट में पहुंचना शुरू हो गए। दिनभर कड़ी धूप के बाद भी युवा मेले में डटे रहे। झूलों पर झूलकर मस्ती करते रहे। एक जैसी वेषभूषा पहनकर युवा मेला में शामिल होने पहुंचे। मेले में ठंडा की दुकानों पर भी युवाओं की खासी भीड़ रही।
बलवाड़ी में सोमवार से भोंगर्या हाट की शुरुआत हुई। पहला भोंगर्या वरला तहसील के दुगानी, चिरमिरिया और सोलवन में लगा। इसमें दोपहर में आदिवासी समाजजन और ग्रामीण बड़ी संख्या में पहुंचे। झूलों का आनंद लिया और खरीदारी की। दोपहर 2 बजे गांव के पटेल के साथ मांदल की टोलियां एक साथ कतारबद्ध निकली। मांदल की थाप पर कुर्राट भरी। दुगानी के पटेल दिनेश रामजी पटेल ने मांदल टोलियों का नेतृत्व किया। पंचायत ने टैंकर लगाकर पानी की व्यवस्था की। हाट में वरला थाना प्रभारी वरला करणसिंह रावत, प्रधान आरक्षक बुधिया साधव एवं एहसाम मंसूरी सहित पुलिसकर्मी तैनात थे। ग्राम रक्षा समिति के सदस्य और ग्राम चौकीदारों ने भी सहयोग दिया।
22 गांव के लोग मेला देखने पहुंचे।
15 झूले लगे मेले में
10 मांदल ग्रुप की गेर।
200 से ज्यादा लगीं दुकानें।
02 कैमरों से की पुलिस ने निगरानी
20 लाख रुपए का हुआ पहले दिन व्यापार।
01 किमी के दायरे में भरा भोंगर्या हाट।
10 टैंकरों से हुई पानी की पूर्ति।
अंजड़ के भोंगर्या हाट में मांदल की थाप पर थिरकते युवा।
बलवाड़ी में पटेलों की टोली भी मांदल लेकर कुर्राट भरते निकली।
निवाली में भोंगर्या हाट के मेले में 10 हजार से अधिक आदिवासी पहुंचे।
hin_Deva hin_Deva bho_Deva hin_Deva hin_Deva hin_Deva hin_Deva awa_Deva kas_Deva hin_Deva bho_Deva hin_Deva awa_Deva hin_Deva hin_Deva awa_Deva hin_Deva